# 2022.07.05

# Владимир Уйба восьтіс Сыктывкарын ЛНР-са челядьлы медводдза профильнӧй университетскӧй смена

Луганскӧй Народнӧй Республикаса гырысь классъясын 50 велӧдчысьлы, кодъяс пиысь унджыкыс олӧны Ровеньки карын, лӧсьӧдӧма Питирим Сорокин нима Сыктывкарса канму университетын тематическӧй велӧдан уджтасъяс. Регионса вуз лоис федеральнӧй проектын участвуйтысьӧн.

«Дона челядь, ме зэв рад чолӧмавны тіянӧс миян мирнӧй, благословеннӧй Коми Республикаын! Сора тӧлысь 3 лунӧ тіянлысь муныдтӧ вӧлі мездмӧма Киевлӧн неонацистскӧй режимысь. Сьӧлӧмсянь чолӧмала тіянӧс тайӧ Вермӧмӧн! Ме кыкысь волі Луганскӧй Народнӧй Республикаӧ, сёрниті тіян землякъяскӧд. Ми, ӧта-мӧдлы синмӧ видзӧдіг, шуим, мый ӧні ми ӧтлаынӧсь, и некутшӧм сэсся вын оз торйӧд миянӧс. Ме зэв рад, мый ті ӧні танӧсь, миян му вылын. Кӧть и Коми – войвыв республика, ми козьналам тіянлы сьӧлӧмъяснымлысь шоныдсӧ. Уджтасыс тіянлы збыль мусмас да кыскас ас дорас. Босьтӧй аслыныд бурлунсӧ, радейтӧмсӧ да миянлысь войвыв лышкыдлунсӧ », - шыӧдчис ныв-зон дорӧ Владимир Уйба.

Республикаса Юралысь висьталіс гырысь класса велӧдчысьяслы, мый Ровеньки кар, кытысь найӧ воисны, да Коми Республика кырымалӧмаӧсь ёртасьӧм йылысь артмӧдчӧм. Думыштӧмаӧсь, кыдзи кутасны ӧтлаын дзоньтавны кар. Медводз лоӧ дзоньталӧма 11 социальнӧй тӧдчанлуна объект, сы лыдын и 9 №-а школа, коді новлӧ Сӧветскӧй Союзса герой, том гвардееч Любовь Швецовалысь нимсӧ.

Россияса наука да вылыс тшупӧда велӧдан министерство Россияса велӧдан министерствокӧд ӧтув лэдзӧма «Университетскӧй сменаяс» проект. Питирим Сорокин нима Сыктывкарса канму университет пырис 40 вуз лыдӧ, кодъяс участвуйтӧны уджтасын, да лоӧ медся войвыв университетӧн, коді принимайтӧ Донбассысь гӧсьтъясӧс.

Сыктывкарӧ воисны Луганскӧй Народнӧй Республикаысь 14 арӧссянь 17 арӧсӧдз гырысь классын 50 велӧдчысь. Котыртысьяс найӧс тыр-бура вердӧны да могмӧдӧны прӧст кад бура коллялӧм. Школаын велӧдчысьяс прӧйдитасны комплекснӧй велӧдчан да гажӧдчан уджтас: естественнонаучнӧй мастер-классъяс да велӧдан блокъяс ІT-технологияяс серти, экскурсияяс, делӧвӧй ворсӧмъяс, творческӧй рытъяс, дискотекаяс. Сідзжӧ челядь тӧдмасясны Коми Республикалӧн культураӧн да историяӧн.

1861

# 2022.07.05

# Владимир Уйба дал старт первой профильной университетской смене для детей из ЛНР в Сыктывкаре

Для 50 старшеклассников из Луганской Народной Республики, большинство из которых проживают в городе Ровеньки, организованы тематические образовательные программы на базе Сыктывкарского государственного университета имени Питирима Сорокина. Региональный вуз стал участником федерального проекта.

«Дорогие ребята, я очень рад приветствовать вас в нашей мирной, благословенной Республике Коми! 3 июля ваша земля была освобождена от неонацистского режима Киева. От всей души поздравляю нас с вами с этой Победой! Я дважды побывал в Луганской Народной Республике, общался с вашими земляками. Мы, глядя друг другу в глаза, сказали, что теперь мы вместе, и никакая сила больше не разлучит нас. Я очень рад, что сегодня вы здесь, на нашей земле. Несмотря на то, что Коми – северная республика, мы подарим вам тепло наших сердец. Программа точно вас увлечёт и заинтересует. Заряжайтесь добром, миром, любовью, нашим северным гостеприимством», - обратился к ребятам Владимир Уйба.

Глава республики рассказал старшеклассникам, что между городом Ровеньки, откуда они прибыли, и Республикой Коми заключено соглашение о сотрудничестве. Намечен ряд совместных задач по восстановлению города. На первом этапе будут отремонтированы 11 социально значимых объекта, в том числе школа № 9, которая носит имя героя Советского Союза, молодогвардейца Любови Шевцовой.

Проект «Университетские смены» запущен Минобрнауки России совместно с Министерством просвещения России. СГУ им. Питирима Сорокина вошёл в число 40 вузов-участников программы и пока является самым северным университетом, принимающим гостей из Донбасса.

В Сыктывкар прибыло 50 старшеклассников из Луганской Народной Республики в возрасте от 14 до 17 лет. Организаторы предоставили им полноценное питание и продумали активный досуг. Школьники пройдут комплексную образовательную и развлекательную программу: естественнонаучные мастер-классы и образовательные блоки по ІT-технологиям, выездные экскурсии, деловые игры, творческие вечера, дискотеки. Также дети познакомятся с культурой и историей Республики Коми.

1861